મંત્રી ઈરાનીએ દેશની ટેક્સટાઇલ ઇન્ડસ્ટ્રીના પ્રશ્નોને વાચા આપવાને બદલે અધોગતિ કેમ થઈ રહી છે તેના કારણોનો ઢગલો કર્યો હતો. તેમણે કહ્યું કે, દેશમાં પાવરલૂમ્સ ઇન્ડસ્ટ્રી અપગ્રેડ નથી, સ્ટાર્ટઅપ નથી થતું અને મુદ્રા જેવી યોજનાઓનો લાભ નથી લેવાતો. ભારતમાં એન્ડ ટુ એન્ડ પ્રોડક્ટ બનતી નથી. દેશમાં જે મશીનરીઓ આવે છે તે સેકન્ડ હેન્ડ આવે છે. ઇન્ડીજીનિયસ મશીનરીઓને પ્રોત્સાહન સરકાર આપવા ઇચ્છે છે. વિદેશોથી મશીનરીઓ ઇમ્પોર્ટ થાય તેના કરતાં દેશમાં જ ટેક્સટાઇલ મશીનોનું ઉત્પાદન થાય તેવી ઇચ્છા છે. આવુ કહીને તેમણે કાપડ ઉદ્યોગની સમસ્યાઓના ઉકેલને બદલે ઉપદેશો આપ્યા હતાં.